**Søknad midler til styrketreningsgruppa**

«Styrketreningsgruppen» i Bygland IL søker om midler til innkjøp av utstyr inntil 50 000,-

Ber om at styret tar denne søknaden til vurdering på årsmøtet 2023.

Pr nå så har vi ikke en konkret liste over hvilke utstyr som behøves, men gjennom 2022 har det blitt diskutert og sett behov for noe nytt utstyr og noe som trengs fornyelse.

Vi kan nevne utstyr som ab mats, «medisinballer», strikk, nye hoppetau osv.

Etter veldig motiverende teknikk kurs i dumbell/kettlebells og kroppsvekt som ble arrangert 04.03.2023 med instruktør fra Crossfit Vågsbygd fikk vi og inspirasjon til å utvide bruk av dumbells og vurdere anskaffelse av fastmontert utstyr i hallen eksempelvis pull up bar ol.

Med tanke på fastmontert utstyr så er jo selvfølgelig dette noe som vi må avklare med Bygland kommune før noe bestilles og det må godkjennes og planlegges. Eksempelvis så ligger slikt utstyr på 7-8000 i pris.

Derfor søker vi om et «øvre» beløp som vi kan planlegge og gjøre innkjøp i 2023 ut fra.

Generelt så rapporterte vi om et noe varierende oppmøte på treninger i 2022 med et årlig snitt på 6-7 personer pr trening. Siste par måneder har vi sett et stigende oppmøte og vanligvis 10-12 stk nå på treninger.

Vi tenker en utvidelse/fornyelse av utstyr bidrar til enda mer motiverende og varierte treninger både for deltakere og oss instruktører.

Vi håper på et positivt vedtak på årsmøtet.

Med hilsen

Ida Kvaale

Ingvild Nordgarden

Oddbjørn Berg